  Анжелика Тихонова корреспондент Удмуртиын улӥсьёсты арлы быдэ ортчись кык кылъем эссе гожтонъя «Билингва» вожвылъяськонэ пыриськыны ӧтё. Со сярысь Россиысь калыкъёслэн «Мы - Россияне» егитъёслэн ассамблеязылэн пресс-службаез ивортэ. Вожвылъяськонэ пыриськон понна ӟуч но анай кылъёсын эссе гожтоно Конкурс арлыдъя куинь группаосъя ортче: 10-12 аресъемъёс, 13-16 аресъемъёс но 17-22 аресъемъёс.  Ӵектос пӧртэм кылъёслэсь кулэлыксэс, чеберлыксэс, узырлыксэс возьматон понна, кылъёсты, тужгес но ӧжыт лыдъем калыкъёслэсь, утён, егитъёслэсь творчество удысын быгатонлыкъёссэс шараян но азинтон понна радъяське. Озьы ик «Билингва» вожвылъяськонэ пыриськон эссе гожтӥсьёслы ас малпанзэс гожъяськон пыр вераны луонлык сётэ. Тужгес усто ужъёслэсь авторъёссэс (40 пала адями) Москвалэн кивалтэтэз юрттэм улсын ортчись огаз бадӟым кар ужрадэ сӥё-дано пусъёнэ ӧтёзы. Вожвылъяськонлэн лауреатъёсызлэсь устооссэ ужъёссэс тодосъя но ивортодэтъя «Этнодиалоги» альманахын но etnosfera.ru сайтын поттозы. Вожвылъяськонэ ужъёсты 25-тӥ куарусёнозь кутозы. Номинациосын но куронъёсын  пыр-почгес тодматскыны луэ. Тодэ вайытом, Удмуртиысь мунё лэсьтӥсь кибашлыосты огъяросси адӟытонэ пыриськыны ӧтё. Тегъёс: Лулчеберет Удмуртия Россия йӧскалыклулчеберет вожвылъяськон удмурткыл ӟучкыл йӧслыкъёс  